Marie Kleivdal Kristiansen

Marie Kleivdal Kristiansen (født 15. april 1982) er en er en norsk billedkunstner, regissør, manusforfatter og skuespiller. Hun er bosatt i London. Kristiansen kommer opprinnelig fra Ås i Akershus.

 Billedkunstner 
Hun er utdannet ved Oslo fotokunstskole i Oslo og Glasgow School of Art and Design (2004–2005). Fra 2005 til 2007 studerte hun ved Central St. Martins School of Art and Design, som er en del av University of the Arts London. 

Som billedkunstner arbeider hun både med video og innen mer tradisjonelle visuelle kunstuttrykk. Hun har hatt flere utstillinger. Blant annet stilte hun ut verk hos Ålesund kunstforening i 2008 og hadde separatutstilling i Galleri A samme år. Hun var også representert med arbeider på Scope Art Fair i London i oktober 2008.

 Regissør 
Sammen med Siri Seljeseth regisserte hun fjerde sesong av TV-serien Unge lovende. Hun skrev manus og regisserte TV-serien  som hadde premiere på Viaplay i 2021. Serien tar for seg spredning av nakenbilder blant unge. Serien vant prisene for beste foto TV-drama og beste klipp TV-drama mens Kristiansen selv ble nominert i klassen beste regi TV-drama.

 Skuespiller 
Hun er datter av filmregissørene Vibeke Løkkeberg og Terje Kristiansen og søster av skuespilleren Tonje Kleivdal Kristiansen. Sammen med søsteren spilte hun i foreldrenes filmer Måker (1991) og Høvdingen (1984).

 Priser og nominasjoner 
 1991 – Youth in film award, best young actress in foreign film (Måker) (1991)
 2016 – Spellemannprisen 2015 i klassen årets musikkvideo tildelt Karpe Diem for «Hvite menn som pusher 50» regissert av Kristiansen
 2017 – Klovner i kamp nominert til Spellemannprisen 2016 i klassen årets musikkvideo for «Min aller beste venn» regissert av Kristiansen
 2018 – Jenny Hval nominert til Spellemannprisen 2017 i klassen årets musikkvideo for «The Great Undressing» regissert av Krisiansen
 2019 – Nominert til Gullruten 2019 i klassen beste regi TV-drama for Unge lovende (sesong 4, episode 2)
 2021 – Nominert til Gullruten 2021 i klassen beste regi, tv-drama for Delete me

 Referanser 

 Eksterne lenker 
 Marie Kleivdal Kristiansens egen nettside


Kategori:Norske skuespillere
Kategori:Personer fra Ås kommune